|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Procjene rizika od velikih nesreća** **za područje Koprivničko-križevačke županije** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****1. lipnja 2019.** | **Završetak savjetovanja** **15. lipnja 2019.** |

RAZLOG DONOŠENJA

|  |
| --- |
| Procjena rizika označava metodologiju kojom se utvrđuju priroda i stupanj rizika, prilikom čega se analiziraju potencijalne prijetnje i procjenjuje postojeće stanje ranjivosti koji zajedno mogu ugroziti stanovništvo, materijalna i kulturna dobra, biljni i životinjski svijet. Rizik obuhvaća kombinaciju vjerojatnosti nekog događaja i njegovih negativnih posljedica. Procjena rizika koristit će se kao podloga za planiranje s ciljem smanjenja rizika od velikih nesreća te provođenja ciljanih preventivnih mjera na području Koprivničko-križevačke županije.Procjena rizika od velikih nesreća za područje Koprivničko-križevačke županije izrađuje se po izradi i na temelju rezultata procjena rizika općina i gradova s područja Koprivničko-križevačke županije. Člankom 8. stavkom 2. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16) navedeno je da se županijske procjene rizika od velikih nesreća izrađuju najmanje jednom u tri godine te se njihovo usklađivanje i usvajanje mora provesti do početka rujna u svakom trogodišnjem ciklusu. Procjena rizika obuhvaća:* identifikaciju rizika - proces pronalaženja, prepoznavanja i opisivanja rizika,
* analizu rizika - obuhvaća pregled tehničkih karakteristika prijetnji kao što su lokacija, intenzitet, učestalost i vjerojatnost; analizu izloženosti i ranjivosti te procjenu učinkovitosti prevladavajućih i alternativnih kapaciteta za suočavanja u pogledu vjerojatnih rizičnih scenarija,
* vrednovanja (evaluacije) rizika - postupak usporedbe rezultata analize rizika s kriterijima prihvatljivosti rizika.
 |

Pozivamo predstavnike javnosti da najkasnije do 15. lipnja 2019. godine dostave svoje komentare na Nacrt Procjene rizika od velikih nesreća za područje Koprivničko-križevačke županije putem OBRASCA za savjetovanja na e-mail: helena.matica.bukovcan@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Procjene rizika od velikih nesreća za područje Koprivničko-križevačke županije.

KLASA: 011-04/19-01/7

URBROJ: 2137/1-02/03-19-1

Koprivnica, 31. svibnja 2019.